Giovanni Battista Pergolesi

Giovanni Battista Pergolesi (n. 4 di januaro 1710, m. 16 di marto 1736) esis Italiana kompozisto.

Il naskis en Jesi en la lora Papala Stati. Il havis interesto pri muziko ye frua evo, e studiis kompozado e violino en Jesi. Evante 16 yari il komencis studiar ye konservatorio en Napoli; ye 22 yari il divenis kapelo-maestro di la princo di Stigliano; ye 24 yari il esis employato di la duko di Maddaloni. Il kompozis plura operi, de qui la unesma esis unesmafoye pleata en 1732 en Napoli. Il sufris pro tuberkuloso, ed il retretis en 1735 aden monakeyo en Pozzuoli ube il kompozis la nuntempe bone-konocata verko Stabat Mater. Il mortis en 1736, evante 26 yari.

Kategorio:Italiana kompozisti
Kategorio:Klasika kompozisti